recursal/SuperWikiNEXT-32B huggingface dataset:
***சாலைகள் மற்றும் ராச்சியங்களின் புத்தகம்*** ( Book of Roads and Kingdoms ) என்பது பாரசீகப் புவியியலாளர் இபின் கோர்தாத்பே என்பவரால் எழுதப்பட்ட 9 ஆம் நூற்றாண்டின் புவியியல் உரையாகும். இது முஸ்லிம் உலகில் அக்காலத்தின் முக்கிய வர்த்தக வழிகளை வரைபடமாக்கி விவரிக்கிறது. மேலும், யப்பான், கொரியா மற்றும் சீனா போன்ற தொலைதூர வர்த்தகப் பகுதிகளைப் பற்றியும் விவாதிக்கிறது. இது கி.பி. 870 இல், அப்பாசியக் கலிபகத்தின் அல்-முதாமித் ஆட்சியின் போது எழுதப்பட்டது. அதே நேரத்தில் இதன் ஆசிரியர் நவீன ஈரானில் உள்ளசிபால் என்ற மாகாணத்தில் அஞ்சல் மற்றும் காவல்துறை இயக்குநராக இருந்தார்.

இந்தப் பணி பாரசீக நிர்வாக விதிமுறைகளைப் பயன்படுத்துகிறது, இஸ்லாமியத்திற்கு முந்தைய ஈரானிய வரலாற்றில் கணிசமான கவனம் செலுத்துகிறது. மேலும் "உலகின் பூர்வீக ஈரானிய அண்டவியல் பிரிவு அமைப்பைப்" பற்றி கூறுகிறது. இவை அனைத்தும் "இப்பணியின் மையத்தில் ஈரானிய ஆதாரங்களின் இருப்பை" காட்டுகின்றன. 

கிளாடியஸ் டோலமி, கிரேக்கம் மற்றும் இசுலாமியத்திற்கு முந்தைய ஈரானிய வரலாறு ஆகியவை இந்த நூலில் தெளிவான செல்வாக்கைக் கொண்டுள்ளன. 

இந்த புத்தகம் ஆங்கிலத்தில் *The Book of Roads and Provinces* என்றும் குறிப்பிடப்படுகிறது.

மேற்கோள்கள்
-----------

வெளி இணைப்புகள்
---------------

1. 1 2  Meri, Josef W.; Bacharach, Jere (2005). *Medieval Islamic Civilization: An Encyclopedia*. Routledge. பன்னாட்டுத் தரப்புத்தக எண்:0-415-96690-6.  pp. 359–60.
**ஆலஞ்சி** "(Alanchy)" என்பது கன்னியாகுமரி மாவட்டத்தின் தலைநகரான நாகர்கோவிலில் இருந்து சுமார் 25 கி.மீ. தொலைவிலும் கேரளாவின் தலைநகரான திருவனந்தபுரத்திலிருந்து சுமார் 45 கி.மீ. தூரத்திலும் உள்ளது. "ஆலன்" என்ற பெயர் "ஆலு" (ஆல மரம்) மற்றும் "அஞ்சி" (ஐந்து) ஆகியவற்றிலிருந்து பெறப்பட்டது. இந்த பகுதி முழுவதும் ஆலஞ்சி தரவாடு குடும்பத்தினருக்குச் சொந்தமானது. ஆகவே இப்பெயர் வழங்கப்பட்டுள்ளது. வடகிழக்கு (மிடாலம்), தென்மேற்கு (குறும்பனை) கடற்கரையோர ஊர்கள் அருகில் உள்ளன. ஆலஞ்சி மக்களில் பெரும்பாலானவர்கள் நாடார்கள். அவர்களில் 99% ரோமன் கத்தோலிக்க கிறிஸ்தவர்கள்.

வரலாறு
------

கிறித்தவம், 1540 களில் புனித பிரான்சிசு சேவியர் காலத்தில் ஆலஞ்சியில் காலூன்றியது. ஆலஞ்சி மக்களில் பெரும்பாலானவர்கள் நாடார்கள். அவர்களில் 99% ரோமன் கத்தோலிக்கக் கிறிஸ்தவர்கள். ஆலஞ்சியில் உள்ள கத்தோலிக்க மாதா கோவில் 180 ஆண்டு அகவை உடையது. முதல் தேவாலயத்தரேசு பாதிரியர்களான மேதகு பிரியர் எலியாசும் பிரியர் மார்ட்டினும் நிறுவியுள்ளனர். அண்மைய தேவாலயம் மூன்றாவதாகும். ஆலஞ்சி மக்கள் அண்மையில் கோவிலில் உள்ள கற்சிலுவையை பிரான்சிசு சேவியர் நிறுவியதாக நம்புகின்றனர். இவ்வூரில் ஓர் ஆங்கிலப் பள்ளியும் உள்ளது.

1950 களின் தொடக்கத்தில், மேதகு பிரியர் சி. எம். கில்லாரி இன்றைய ஆலஞ்சி மாதா கோவிலுக்கு அடிக்கல் நாட்டியுள்ளார். இவர் சிறார்க் கல்விக்கு ஊக்கம் அளித்து, ஒரு பள்ளிக்கூடத்தையும் நிறுவியுள்ளார்.

இந்தியா பாக்கித்தான் பிரிவினையின்போது ஆலஞ்சி ஓர் ஏழ்மைய்யான ஊராக விளங்கியது. சில வீடுகளே இருந்துள்ளன. பிறர் குடிசைகளில் வாழ்ந்துவந்துள்ளனர். முதன்மைத் தொழில் பனையேறுதலாகவே இருந்துள்ளது. பனஞ்சாறும் அதன் வெல்லமும் விற்கப்பட்டுள்ளன. நாளடைவில் ஆலஞ்சி மக்கள் நடுவண் கிழக்குப் பொருளாதார நாடுகளில் வேலையில் சேர்ந்தனர். ஓமன், பகுரைன்,  ஐக்கிய அரபு அமீரகம், குவைத், சவுதி அரேபியா, கத்தார் ஆகிய நாடுகளில் வேலை செய்ய சென்றனர். 1990 களில் ஆலஞ்சி முழுமையான வளர்ந்த ஊராகி விட்டது.

புவியியல்
---------

கன்னியாகுமரி மாவட்டத்தின் தலைநகரான நாகர்கோவிலில் இருந்து சுமார் 25 கி.மீ. தொலைவும், கேரளாவின் தலைநகரான திருவனந்தபுரிலிருந்து சுமார் 45 கி.மீ தூரத்திலும் ஆலஞ்சி உள்ளது.

ஆலஞ்சி கடற்கரையில் இருந்தகொரு கிமீ (0.5 மைல்) உள்ளது.

மக்கள்தொகையியல்
---------------

ஆலஞ்சியின் முதன்மை மதமாக கிறித்தவம் அமைந்துள்ளது. ஆலஞ்சி மக்களில் பெரும்பாலானவர்கள் நாடார்கள். அவர்களில் 99% ரோமன் கத்தோலிக்க கிறிஸ்தவர்கள். இங்கு சில இந்து, முசுலீம் குடும்பங்களும் உள்ளன.

இந்த ஊரின் அலுவல் மொழி தமிழ். இங்கு குடியிருப்போர் அனவரும் தமிழே பேசுகின்றனர். சில வேளைகளில் மலையாளமும் பேசுகின்றனர்.

மேற்கோள்கள்
-----------

* ஆலஞ்சியில் உள்ள புனித பிரான்சிசு சேவியர் மாதா கோவில் ஆலஞ்சியில் உள்ள புனித பிரான்சிசு சேவியர் மாதா கோவில்

வெளி இணைப்புகள்
---------------

* "St.Francis Xavier's Church", *St.Francis Xavier's Church, Alanchy.*
**திட்டுவிளை** என்னும் ஊர் தமிழகத்தின் தென் கோடியில் உள்ள கன்னியாகுமரி மாவட்டத்தில் நாகர்கோவிலுக்கு வடக்கே 10-11 கி.மீ தொலைவில் அமைந்துள்ளது. தெற்கு திசை தவிர மற்ற மூன்று திசைகளிலும் மலைகளால் சூழப்பட்ட பரந்த கிராமமான இங்கு இஸ்லாம் சமயத்தவர் அதிகம் வசித்தாலும் கணிசமான சதவீதத்தில் கிறிஸ்தவர்கள் மற்றும் இந்துக்களும் உள்ளனர்... 

நாகர்கோவில் மற்றும் அதன் அருகிலுள்ள கிராமங்களுக்கு குடிநீர் ஆதாரமாக விளங்கும் முக்கூடல் அணை, தடாகை மலை, உலக்கை அருவி, காளிகேசம் அருவி போன்றவை இங்குள்ள முக்கிய இடங்களாகும். 

பூதப்பாண்டியை பேரூராட்சியாகவும், தோவாளையை தாலுகாவாகவும், ஈசாந்திமங்கலத்தை வருவாய் கோட்டமாகவும் கொண்ட திட்டுவிளையில் காயிதே மில்லத் சாகிப் நினைவாக அவரின் பெயர் கொண்ட பேருந்து நிலையம் இயங்கி வருகிறது.

கல்வி நிலையங்கள்
----------------

* அரசு மேல்நிலைப் பள்ளி,
* அரசு தொடக்கப்பள்ளி என அரசு பள்ளிகளும்,
* பிசப் ஞானதாசன் சிஎஸ்ஐ மெட்ரிக்குலேசன் பள்ளி,
* புனித பிரான்சிஸ் அசிசி மெட்ரிக்குலேசன் பள்ளி,
* கரோல் மெட்ரிக்குலேசன் பள்ளி,
* விஐஎன்எஸ் மெட்ரிக்குலேசன் பள்ளி,
* இஸ்லாமிய மாடல் மெட்ரிகுலேஷன் பள்ளி போன்ற தனியார் பள்ளிகளும் இவ்வூரில் உள்ளன.

மேற்கோள்கள்
-----------

1. ↑  "திட்டுவிளை பற்றி". .
2. ↑  "திட்டுவிளை". .
**அருள்மிகு பத்ரகாளியம்மன் கோயில்** சேலம் மாவட்டத்தில், சேலம் மாவட்டத்தில் மேச்சேரியில் உள்ளது.

கோயில்
------

இந்தக் கோவில் பிரதான வாசல் வடக்கு நோக்கிய ராஜகோபுரத்துடன் கம்பீரமாகக் காட்சி அளிக்கிறது. மேலும் கோவிலைச் சுற்றி உயர்ந்த மதில்களும், நான்கு திசைகளிலும் நான்கு கோபுரங்களுடன் கூடிய வாசல்களும் உள்ளன.

மேச்சேரி பத்ரகாளியம்மன் கோவிலில் அன்னையின் அஷ்டபுஜங்களில் பிரம்மா, விஷ்ணு, ருத்ரரூபமான சூலாயுதம், கபாலம், உடுக்கை, வாள், கேடயம், தலை, மணிகளை தாங்கிய தண்டையணி பொன்சலங்கை அணிந்து வலதுகால் மேலூன்றி,

பொன் சலங்கை அணிந்த இடது காலை அசுரன் மீது ஊன்றி வீராசனத்தில் அமர்ந்து, மூக்கில் மின்னும் மூக்குத்தியும், பவளமாய் ஜொலிக்கும் புன்சிரிப் புடனும், அக்னி மகுடமும், குண்டலமும் அணிந்து தேவியாய், பத்ரகாளியாய் அனைவருக்கும் அருள்புரிகின்றாள்.

தோசம் தீர்க்கும் தலம்
---------------------

அன்னையைத் தரிசனம் செய்வதால் 21 தலைமுறையில் செய்த பாவங்கள், சோகம், ரோகம் போன்றவை நீங்கும். வித்தை, புத்தி சித்திக்கும். அஷ்டமாசித்திகளும் அன்னையை பணிந்து வழிபட்டால் கைகூடிவரும்.

மேலும் பாவ தோஷங்கள், ஏவல், பில்லிசூனியம், எதிரிகளால் ஏற்படும் தொல்லைகள், ராகு, கேது தோஷத்தால் ஏற்படும் திருமண தடைகள், குழந்தை பேறின்மை ஆகியவைகளுக்கு ராகுகாலத்தில் எலுமிச்சை விளக்கு ஏற்றி வழிபட்டால் நீங்கும் என்பது பக்தர்களின் நம்பிக்கை ஆகும்.

மேலும் மனநோய் பாதித்தவர்கள் ஒருமண்டலம் இங்குவந்து தீர்த்தம், விபூதி உட்கொண்டால் நோய் நீங்குகிறது. பேய், பிசாசு பிடித்தவர்கள் வந்து பூதகணங்களின் முன் கூட்டு பிரார்த்தனை செய்து விபூதி அணிந்தால் அவைகள் நீங்கிவிடுகிறது.

கால்நடைகளுக்கு ஏற்படும் நோய் நீங்க பக்தர்கள் வீபூதி பெற்று செல்கின்றனர்.' மக்கள் தங்கள் வேண்டுதல் நிறைவேறியதும் ஆலயத்திற்கு வந்து பொங்கல் வைத்து வழிபாடு செய்கின்றனர்.

பூஜைகள்
-------

தினமும் காலை, மாலை வேளைகளில் பூஜை நடைபெறும்.

* தமிழ்ப் புத்தாண்டு ,ஆங்கிலப் புத்தாண்டு, வைகாசி விசாகம் , சித்ரா பெளர்ணமி, தை அமாவாசை, ஆடி அமாவாசை, ஆடிப் பூரம், மாசி மகம், கார்த்திகை தீபம், நவராத்திரி பெருவிழா, தீபாவளி, விநாயகர் சதுர்த்தி போன்ற விஷேச நாட்களில் சிறப்பு பூஜைகள் நடைபெறும்.

திருவிழா
--------

மாசி மாதம் திருவிழா நடைபெறும்.அப்போது பூக்கரகம் எடுத்தல் ,அலகு குத்துதல், அக்னிக்குண்டம் இறங்குதல், தீச்சட்டி எடுத்தல் என பக்தர்கள் தங்களது நேர்த்திக்கடனைச் செலுத்துவார்கள்.

அமைவிடம்
--------

சேலத்தில் இருந்து 32 கிலோமீட்டர் தொலைவிலும், மேட்டூர் அணையில் இருந்து 20 கிலோமீட்டர் தொலைவிலும் 800 ஆண்டுகளுக்கு மேல் பழமைவாய்ந்த பத்ரகாளியம்மன் கோவில் உள்ளது

வெளியிணைப்புகள்
---------------

* [ கோயில் தகவல்]
* கோயில் அமைவிடம்
**சேக் பிகாரி மருத்துவக் கல்லூரி** (*Sheikh Bhikhari Medical College*)(முந்தைய பெயர் அசாரிபாக் மருத்துவக் கல்லூரி) என்பது சார்க்கண்டு மாநிலத்தில் செயல்படும் அரசு மருத்துவக் கல்லூரி ஆகும். இது 2019ஆம் ஆண்டு நிறுவப்பட்டது. இக்கல்லூரி இளநிலை மருத்துவம் மற்றும் அறுவையியல் படிப்பை வழங்குகிறது.

நிலவியல்
--------

|  |
| --- |
| 
[Full screen] |
| **Hazaribagh City** CT: census town, R: rural/ urban centre, T: tourist centre, C: educational centre, F: facilityOwing to space constraints in the small map, the actual locations in a larger map may vary slightly |

### அமைவிடம்

சேக் பிகாரி மருத்துவக் கல்லூரி மற்றும் மருத்துவமனை 24°00′58″N 85°21′41″E﻿ / ﻿24.0161466°N 85.3613559°E﻿ / 24.0161466; 85.3613559-இல் அமைந்துள்ளது

கல்லூரி
-------

சேக் பிகாரி மருத்துவக் கல்லூரி வினோபா பாவே பல்கலைக்கழகத்துடன் இணைக்கப்பட்டுள்ளது. இக்கல்லூரி இந்திய மருத்துவக் கழகத்தினால் அங்கீகரிக்கப்பட்டுள்ளது. கல்லூரியுடன் தொடர்புடைய மருத்துவமனை ஹசாரிபாக் மாவட்டத்தில் உள்ள மிகப்பெரிய மருத்துவமனைகளில் ஒன்றாகும். கல்லூரிக்கான மாணவர் சேர்க்கை தேசிய தகுதி மற்றும் நுழைவுத் தேர்வு மூலம் தகுதியின் அடிப்படையில் நடைபெறுகிறது. 2019ஆம் ஆண்டு முதல் ஆண்டு இளநிலை மாணவர் சேர்க்கை இடங்கள் 100ஆக உள்ளது.

படிப்புகள்
----------

சேக் பிகாரி மருத்துவக் கல்லூரி மாணவர்களின் எம்பிபிஎஸ் படிப்புகளுக்கான கல்வி மற்றும் பயிற்சியை மேற்கொள்கிறது.

மேலும் பார்க்கவும்
------------------

* இந்தியாவில் கல்வி
* இந்தியாவில் படிப்பறிவு
* சார்க்கண்டில் உள்ள உயர்கல்வி நிறுவனங்கள்
* சேக் பிகாரி

மேற்கோள்கள்
-----------

வெளி இணைப்புகள்
---------------

* ஹசாரிபாக் மருத்துவக் கல்லூரி

வார்ப்புரு:Vinoba Bhave University
**பிந்தான் தீவு** (ஆங்கிலம்: *Bintan Island*; இந்தோனேசியம்: *Pulau Bintan* அல்லது *Negeri Segantang Lada*) என்பது இந்தோனேசியா, ரியாவு தீவுக் கூட்டத்தில் அமைந்து உள்ள ஒரு தீவு ஆகும். இது ரியாவு மாநிலத்தின் ஒரு பகுதியாகும். இந்தத் தீவின் தலைநகரம் தஞ்சோங் பினாங்கு *(Tanjung Pinang).*

பிந்தான் தீவின் வரலாறு 3-ஆம் நூற்றாண்டின் தொடக்கத்தில் இருந்து தொடங்குகிறது. அந்தக் காலக் கட்டத்தில், சீனா மற்றும் இந்தியா நாடுகளுக்கு இடையிலான கடல் பாதையில் ஒரு வர்த்தக மையமாக விளங்கியது.

பொது
----

பல நூற்றாண்டுகளாக இந்தத் தீவு சீனா, பிரித்தானியா ஆகிய நாடுகளின் கட்டுப்பாட்டின் இருந்தது. பின்னர் 1824-ஆம் ஆண்டு ஆங்கிலோ-டச்சு உடன்படிக்கையின் *(Anglo-Dutch Treaty of 1824)* மூலமாக டச்சு கிழக்கு இந்தியத் தீவுகளின் *(Dutch East Indies)* ஒரு பகுதியாக அறிவிக்கப்பட்டது.

மலாக்கா நீரிணையில் உள்ள இந்தப் பிந்தான் தீவு, 12-ஆம் நூற்றாண்டில், "கடற்கொள்ளையர் தீவு" *(Pirate Island)* என்றும் அழைக்கப்பட்டது. ஏனெனில் கடற்கொள்ளையர்கள், இந்தக் கடல் பகுதியில் செல்லும் வணிகக் கப்பல்களைக் கொள்ளையடித்து வந்தனர்.

### சுற்றுலாத் தலம்

சிங்கப்பூர், மிக அருகில் உள்ள பெரிய நகரம். சிங்கப்பூர் நீரிணை வழியாகப் படகுகள் மூலமாக 45-50 நிமிடங்களில் பிந்தான் தீவை அடைந்து விடலாம். இந்தத் தீவில் கடற்கரை விடுதிகள் மற்றும் தங்கும் விடுதிகளுடன் அழகிய கடற்கரைகள் உள்ளன. 

பாலிக்கு அடுத்த நிலையில், இந்தத் தீவை ஒரு சிறந்த சுற்றுலாத் தலமாக மாற்றி அமைக்க இந்தோனேசியா அரசங்கம் முயற்சிகள் எடுத்து வருகிறது.

மேற்கோள்
--------

1. ↑  Gössling, Stefan (2003). *Tourism and development in tropical islands: political ecology perspectives*. Edward Elgar Publishing. பக். 267. பன்னாட்டுத் தரப்புத்தக எண்:1-84376-257-9.. பார்த்த நாள்: 2010-06-16.
2. ↑  "Time Line". Time Line. .
3. ↑  "History of Bintan Island". Indonesia Tourism: Government of Indonesia இம் மூலத்தில் இருந்து 2010-11-04 அன்று. பரணிடப்பட்டது.. .
4. ↑  Hawk, Justice (2005). *Dark Waters*. iUniverse. பக். 128. பன்னாட்டுத் தரப்புத்தக எண்:0-595-36881-6.. பார்த்த நாள்: 2010-06-15.
5. ↑  Berkmoes, Ryan Ver (2010). *Lonely Planet Indonesia*. Lonely Planet. பக். 455–456. பன்னாட்டுத் தரப்புத்தக எண்:978-1-74104-830-8.. பார்த்த நாள்: 2010-06-16.

வெளி இணைப்புக்கள்
-----------------

விக்கிமீடியா பொதுவகத்தில்,  
 ***Bintan***   
என்பதின் ஊடகங்கள் உள்ளன. 

* Bintan Directory

|  |  |
| --- | --- |
| ஆளுமைக் கட்டுப்பாடு இதை விக்கித்தரவில் தொகுக்கவும் | 
* VIAF

 |
சங்க காலத் தமிழ்வேந்தர்களான சேரர் எய்கணை வில்லையும், சோழர் பாயும் புலியையும், பாண்டியர் தங்களின் அடையாள முத்திரைகளாகப் பயன்படுத்தினர். இவை அக்கால அரசுமுத்திரைகள். 

1940ஆம் ஆண்டுகளுக்குப் பிறகு அரசியல் சாராத **தமிழ் முத்திரை** ஒன்று தோற்றுவிக்கப்பட்டுத் தமிழ்மக்களால் பயன்படுத்தப்பட்டது.  

திருமண அழைப்பிதழ், விழா அழைப்பிதழ், அச்சேறும் தமிழ்நூல்கள் போன்றவற்றில் இந்த முத்திரை பயன்படுத்தப்பட்டு வந்தது.

காசு முத்திரை
-------------

* சங்க காலச் சோழர் காசு முத்திரைசங்க காலச் சோழர் காசு முத்திரை
* ஈழ நாட்டில் கிடைத்த பாண்டியர் காசு முத்திரைஈழ நாட்டில் கிடைத்த பாண்டியர் காசு முத்திரை
* சங்ககால மலையமான் காசு முத்திரைசங்ககால மலையமான் காசு முத்திரை

வெளியிணைப்புகள்
---------------

* சோழர், பல்லவர் (பாண்டியர் இணைகயல்) காசுகள்
* பழனி காசுகள்

அடிக்குறிப்பு
-------------

1. ↑  

	* இமய நெற்றியில் விளங்கு வில் புலி கயல் பொறித்த நாள்" – சிலப்பதிகாரம் 29 வாழ்த்துக்காதை
	* விறல் வில் பொறி பாடி ஆடாமோ ஊசல்" – சிலப்பதிகாரம் 29 வாழ்த்துக்காதை.
	* புலி பொறித்துப் புறம் போக்கி" – பட்டினப்பாலை அடி 135
**மகாராட்டிரா வனத்துறை** (Maharashtra Forest Department) இந்திய மாநிலமான மகாராட்டிர மாநிலத்தின் வனவியல் மற்றும் வனவிலங்கு மேலாண்மைக்கு பொறுப்பான ஒரு துறையாகும்.  

 2019 ஆம் ஆண்டு சூலை மாதம் 1 ஆம் தேதி முதல் செப்டம்பர் மாதம் 30 ஆம் தேதி வரை 33 கோடி மரம் நடும் இயக்கத்திற்கு மாவட்ட வாரியான பங்களிப்பு
மகாராட்டிரா வனத்துறையின் தலைமையகம் நாக்பூரில் உள்ளது. அமராவதி, அவுரங்காபாத், சந்திராபூர், துலே, கட்சிரோலி, கோலாப்பூர், நாக்பூர், நாசிக், புனே, தானே மற்றும் யவத்மால் ஆகிய இடங்களில் 11 பிராந்திய வன வட்டங்கள் உள்ளன. வனவிலங்கு போரிவலி, வனவிலங்கு நாக்பூர் மற்றும் வனவிலங்கு நாசிக் ஆகிய மூன்றும் வனவிலங்கு வட்டங்களாகும்.  மகாராட்டிராவின் வனப் படைத் தலைவரான, முதன்மை தலைமை காடுகளின் பாதுகாவலர் அலுவலகம், மகாராட்டிராவின் உள்ள வனக் கோட்டத்தில் உள்ளது.  வன உரிமைச் சட்டத்தின் கீழ் வனப் பகுதிகளில் உள்ள பழங்குடியின மக்களின் உரிமைகளும் வனத் துறையால் நிர்வகிக்கப்படுகின்றன.

33 கோடி மரங்கள் நடும் இயக்கம்
-----------------------------

மகாராட்டிராவில் பருவநிலை மாற்றம் மற்றும் வறட்சியை எதிர்த்து போராட வனத்துறை 33 கோடி மரங்கள் நடும் இயக்கத்தை திட்டமிட்டது.  மகாராட்டிரா மாநிலத்தில் சூலை 1 முதல் செப்டம்பர் 30 வரை 36 மாவட்டங்களில் மூன்று மாத கால மரங்கள் நடும் பணி நடைபெற்றது.   33 கோடிக்கும் அதிகமான மரக்கன்றுகளை நட்டு மாநிலம் இலக்கை எட்டியது. மொத்தத்தில், மகாராட்டிர வனத்துறை 2017 மற்றும் 2019 ஆம் ஆண்டுகளுக்கு இடையில் 52 கோடி மரங்களை நட்டுள்ளது மற்றும் மரங்களின் உயிர்வாழும் விகிதம் 81% ஆக உள்ளது.

மேற்கோள்கள்
-----------

1. ↑  "Maharashtra leads in forest management". *The Asian Age*. 3 April 2018.
2. ↑  "Maharashtra Forest Department To Do Away From Waterhole Census From 2018". *mid-day.com*. 11 April 2018.
3. ↑  "Contacts".
4. ↑  "Maharashtra Forest Department".
5. ↑  "Welcome to Forest Rights Act website".
6. ↑   *Forest Policy and Tribal Development: A Study of Maharashtra*.
7. ↑  "CM to launch drive to plant 33cr trees from Anandwan | Nagpur News - Times of India". .
8. ↑  "Maha Govt Accomplishes Ambitious Initiative, Plants 33 Crore Trees". 26 September 2019. .
9. ↑  "Maha CM launches drive to plant 33 cr saplings from Chandrapur". 1 July 2019. .
10. ↑  "Maharashtra achieves 33 crore plantation target | Nagpur News - Times of India". .
11. ↑  "MVA backs BJP's tree plantation drive | Mumbai News - Times of India". .

புற இணைப்புகள்
--------------

* மகாராட்டிர வனத்துறையின் அதிகாரப்பூர்வ இணையதளம், மகாராட்டிர அரசு
**சீன் கேத்தரின் மெக்டொனால்டு** (*Jean Katherine Macdonald*) சுகாட்டிசு தொல்பொருள் ஆராய்ச்சியாளர் மற்றும் அருங்காட்சியக கண்காணிப்பாளர் ஆவார். இவர் 1920 ஆம் ஆண்டு பிறந்தார். இவர் 2021 ஆம் ஆண்டு சூன் மாதம் 27 ஆம் தேதியன்று இறந்தார். இவர் வரலாற்றுக்கு முந்தையவர் ஆவார். இலண்டனின் வரலாற்றுக்கு முந்தைய காலத்தில் நிபுணத்துவம் பெற்றவர் ஆவார்.

சுயசரிதை
--------

கென்சிங்டன் அரண்மனையில் இரண்டாம் உலகப் போருக்குப் பிறகு இலண்டன் அருங்காட்சியகத்தை மீண்டும் உருவாக்க டபிள்யூ. எப். க்ரைம்சு உருவாக்கிய குழுவில் மெக்டொனால்ட்டு இருந்தார். இவர் ஆரம்பத்தில் க்ரைம்சின் செயலாளராகப் பணிபுரிந்தார். ஆனால் தொல்லியல் துறையில் பட்டம் பெறுவதற்காக பிர்க்பெக் கல்லூரியில் படிப்பை மேற்கொண்டார். அங்கு இவர் தனது வாழ்நாள் நண்பரான சில்வியா வில்சனை சந்தித்தார். அவருடன் இவர் ஐரோப்பா முழுவதும் பயணம் செய்தார். சீன் 4 குழந்தைகளைக் கொண்ட சில்வியா வில்சன் குடும்பத்தின் ஒரு பகுதியாகக் கருதப்பட்டார். சீன் மோர்வென்னா வில்சனுக்கு தெய்வமகள் ஆவார்.  இவர் வரலாற்றுக்கு முந்தைய காலத்தில் இலண்டன் அருங்காட்சியகம் மற்றும் கில்டால் அருங்காட்சியகத்தில் நிபுணத்துவம் பெற்றவர் ஆவார். 1975 ஆம் ஆண்டு இலண்டன் அருங்காட்சியகத்தில் இணைந்தபோது, மெக்டொனால்டு முதல் வரலாற்றுக்கு முந்தைய காட்சியகத்தை வடிவமைத்தார். 

1978 ஆம் ஆண்டு மே மாதம் இலண்டனின் பழங்காலச் சங்கத்தின் உறுப்பினராக மெக்டொனால்டு தேர்ந்தெடுக்கப்பட்டார். இவர் 1985 ஆம் ஆண்டு இலண்டன் அருங்காட்சியகத்தில் இருந்து ஓய்வு பெற்றார்.  ஓய்வுக்குப் பிறகு, இவர் 1986 ஆம் ஆண்டு முதல் 1990 ஆம் ஆண்டு வரை இலண்டன் மற்றும் மிடில்செக்சு தொல்பொருள் சங்கத்தின் கெளரவ செயலாளராக பணியாற்றினார். கிரவுன் கோர்ட் தேவாலயத்தில் இவர் தவறாமல் கலந்து கொண்டார்.

வெளியீடுகளைத் தேர்ந்தெடுக்கவும்
-------------------------------

* காலின்சு, டி. மெக்டொனால்டு, சே. பாரட், சே. கேன்காம், ஆர்.ஏ, மெர்ரிபீல்ட், ஆர். மற்றும் கர்சுடு, சே.சி (1976). *லண்டன் பகுதியின் தொல்லியல்: தற்போதைய அறிவு மற்றும் சிக்கல்கள்* .
* மெக்டொனால்டு, சே. (1978). "ராயல் ஒன்டாரியோ அருங்காட்சியகத்தில் ஒரு இரும்பு வயது குத்து". இல்: *கலெக்டேனியா லண்டினியென்சியா: இலண்டன் தொல்லியல் மற்றும் வரலாறு பற்றிய ஆய்வுகள் ரால்ப் மெரிபீல்டிற்கு வழங்கப்பட்டது*. பக்கம். 44–52.

மேற்கோள்கள்
-----------

1. 1 2 3 4  "Jean MacDonald FSA and the Museum of London", *SALON: Society of Antiquaries of London Online Newsletter*, no. 446, 8 April 2020, retrieved 23 July 2021
2. 1 2  "Fellows Remembered: Jean MacDonald FSA", *SALON: Society of Antiquaries of London Online Newsletter*, no. 474, 21 July 2021, retrieved 23 July 2021
**லோல்வாஹ் ரஷீத் முகமது அல்-கதர்** (அரபு: لؤلؤة الخاطر) (பிறந்த தோகா, கத்தார் ) ஓர் கத்தார் தூதர் மற்றும் அரசியல்வாதி ஆவார். இவர் கத்தார் நாட்டின் வெளியுறவு விவகார அமைச்சகத்தின் செய்தி தொடர்பாளர் மற்றும் வெளியுறவு அமைச்சர் முகமது அல் தானியின் உதவியாளர் என்ற பதவியை வகித்த முதல் கத்தார் பெண் ஆவார்.

பணிகள்
------

இவர் தற்போது கத்தாரில் உதவி வெளியுறவு அமைச்சர் மற்றும் வெளியுறவு அமைச்சகத்தின் செய்தித் தொடர்பாளர் பதவியில் பணியாற்றி வருகிறார்.  மேலும் இவர் கத்தாரில் கொரோனா வைரஸ் தொற்றுநோய் கட்டுபடுத்தும் பணியில் ஈடுபடும் நெருக்கடி மேலாண்மைக்கான உச்சக் குழுவின் செய்தித் தொடர்பாளர் ஆவார்.

மேலும் காண்க
------------

* அல்யா பின்த் அகமது அல் தானி

குறிப்புகள்
-----------

1. ↑  "all you need to know about Lolwah Al-khater" இம் மூலத்தில் இருந்து 2020-05-16 அன்று. பரணிடப்பட்டது.. .
2. ↑  "HE LOLWAH R M AL-KHATER" இம் மூலத்தில் இருந்து 2020-02-27 அன்று. பரணிடப்பட்டது.. .
3. ↑  "Her Excellency, Lolwah Rashid Al-Khater" இம் மூலத்தில் இருந்து 2021-11-17 அன்று. பரணிடப்பட்டது.. .
4. ↑  Qatar announces the remove the restrictions due to Corona in 4 stages
5. ↑  Supreme Committee for Crisis Management Press Conference on 8 June

வெளி இணைப்புகள்
---------------

* பிரான்ஸ் 24, 19/05/2020, கட்டாரில் கோவிட் -19 உடன் போராடுவதில் லோல்வா அல் காதர் .
**சோக்குவா சால்** (*Chokuwa saul*) என்பது இந்திய நாட்டின் அசாம் மாநிலத்தில் காணப்படும் ஒரு வகை அரை பசையுடைய அரிசி ஆகும். அசாமின் ஒட்டும் அரிசி பாரம்பரியமாக போரா (பசையுடையது) மற்றும் சோக்குவா (அரை-பசையுடையது) என சமைத்த பிறகு அவற்றின் ஒட்டும் தன்மையின் அடிப்படையில் வகைப்படுத்தப்படுகிறது.  அசாம் மற்றும் பழங்குடி அசாமிகளுக்கு இந்த அரிசி முக்கிய பங்கு வகிக்கிறது. 

2016 ஆம் ஆண்டில், சிவசாகர் மாவட்டத்தில் உள்ள சூசு சதீர்த்தா என்ற அமைப்பு அசாம் வேளாண் பல்கலைக்கழகத்துடன் இணைந்து சோக்குவா அரிசிக்கு புவியியல் அங்கீகாரம் கோரி விண்ணப்பித்தது.  2019 ஆம் ஆண்டு அக்டோபர் மாதம் 24 ஆம் தேதியன்று இந்திய அரசின் **புவியியல் அடையாளப் பதிவுத் துறையால்** வெளியிடப்பட்ட இதழின் 124வது பதிப்பு சோக்குவா அரிசிக்கு புவியியல் குறிப்பை வழங்கியது.

மேற்கோள்கள்
-----------

1. ↑  "Genetic diversity analysis of specialty glutinous and low-amylose rice (Oryza sativa L.) landraces of Assam based on Wx locus and microsatellite diversity". December 2020. .
2. ↑  "'The rice that needs no cooking': magic rice variety from Assam gets GI tag". 2018-08-11. .
3. ↑
4. ↑  "Traditional Scarf (Gamosa) of Assam gets Geographical Indications tag". *The Sentinel*. November 18, 2019.. பார்த்த நாள்: April 24, 2023.
**சோனியா அகர்வால்** (பிறப்பு - மார்ச் 28, 1982, பஞ்சாப்), இந்தியத் திரைப்பட நடிகை ஆவார். இவர் பெரும்பான்மையாகத் தமிழ் மொழித் திரைப்படங்களிலேயே நடித்துள்ளார். தமிழ் திரையுலகத்திற்கு காதல் கொண்டேன் என்ற திரைப்படத்தில் கதாநாயகியாக அறிமுகப்படுத்திய இயக்குனர் செல்வராகவனை (நடிகர் தனுஷின் அண்ணன்) விரும்பி டிசம்பர் 15, 2006 அன்று திருமணம் செய்து கொண்டார். பின்னர், இவர்களுக்குள் கருத்து வேறுபாடு ஏற்பட்டு விவாகரத்து செய்து கொண்டனர். இவர் நடித்த காதல் கொண்டேன், கோவில், மதுர, 7 ஜி ரெயின்போ காலணி, திருட்டுப்பயலே ஆகிய திரைப்படங்கள் பெரும் வெற்றியை தந்தன.

நடித்த தமிழ்த் திரைப்படங்கள்
----------------------------

* 2006 - புதுப்பேட்டை
* 2006 - திருட்டுப்பயலே
* 2005 - ஒரு நாள் ஒரு கனவு
* 2005 - ஒரு கல்லூரியின் கதை
* 2004 - 7ஜி ரெயின்போ காலணி
* 2004 - மதுர
* 2003 - கோவில்
* 2003 - சக்செஸ் (Success)
* 2003 - காதல் கொண்டேன்

நடித்த சின்னத்திரை தொடர்கள்

* 2009 - நாணல் (கலைஞர் தொலைகாட்சியில்)
* 2013 - மல்லி (புதுயுகம் தொலைகாட்சியில்)

குறிப்புகள்
-----------

வெளி இணைப்புகள்
---------------

விக்கிமீடியா பொதுவகத்தில்,  
 ***Sonia Agarwal***   
என்பதின் ஊடகங்கள் உள்ளன. 

* ஐ.எம்.டி.பி இணையத்தளத்தில் சோனியா அகர்வால்
**அழகிய கண்ணே** (*Azhagiya Kanne*) என்பது 2023 ஆம் ஆண்டு வெளியான இந்தியத் தமிழ் மொழி காதல் நாடகத் திரைப்படமாகும். இத்திரைப்படத்தை ஆர். விஜயகுமார் இயக்கியுள்ளார். மேலும், லியோ சிவகுமார் மற்றும் சஞ்சிதா ஷெட்டி ஆகியோர் முக்கிய வேடங்களில் நடித்துள்ளனர். இத்திரைப்படம் 23 சூன் 2023 அன்று வெளியிடப்பட்டது.

நடிகர்கள்
---------

தயாரிப்பு
---------

இப்படம் இயக்குனர் சீனு ராமசாமியின் சகோதரரான ஆர்.விஜயகுமார் இயக்குநராக அறிமுகமாகும் படம். பட்டிமன்ற நடுவர் திண்டுக்கல் ஐ. லியோனியின் மகனான லியோ சிவகுமாரின் முதன்மை கதாபாத்திரத்தில் நடிக்கும் முதல் திரைப்படமாகும். அவர் இதற்கு முன்பு *மாமனிதன்* (2022) மற்றும் *கண்ணை நம்பாதே* (2023) ஆகிய படங்களில் துணை வேடங்களில் நடித்திருந்தார். இப்படத்தின் படப்பிடிப்பு 2021 ஆம் ஆண்டின் தொடக்கத்தில் தொடங்கியது.

சீனு ராமசாமியின் நீண்டகால நண்பராகவும், ஒத்துழைப்பாளராகவும் இருந்ததால், நடிகர் விஜய் சேதுபதி, ஒரு சிறிய தோற்றத்தில் தோன்றுவதற்காக ஒத்துக்கொண்டு ஒரு நாள் மட்டுமே நடித்துக் கொடுத்தார். விஜய் சேதுபதி தனது பாத்திரத்திற்காக சம்பளம் வாங்கவில்லை, மேலும் அவரது அலுவலகத்தில் படப்பிடிப்பை நடத்தவும் அனுமதித்தார். இயக்குநர் பிரபு சாலமன் தனது முதல் முறையா நடிகராக இப்படத்தில் நடித்தார். மேலும், 2021 ஆம் ஆண்டின் தொடக்கத்தில் தனது பகுதிகளை முடித்தார்

வரவேற்பு
--------

இப்படம் 23 ஜூன் 2023 அன்று தமிழ்நாடு முழுவதும் வெளியிடப்பட்டது. படத்தை மதிப்பாய்வு செய்து, *டைம்ஸ் ஆஃப் இந்தியாவின்* ஒரு விமர்சகர் பின்வருமாறு எழுதினார், "படத்தின் நோக்கங்கள் சில இடங்களில் நன்றாக உள்ளன, ஆனால் எழுத்து பலவீனமாக உள்ளது அத்தோடு படத்தில் ஆச்சரியங்கள் அல்லது திருப்பங்கள் இல்லை".  *ஃபிலிமிபீட்டின்* ஒரு விமர்சகர் "கணிக்கக்கூடிய திரைக்கதை படம் பெரிய தாக்கத்தை ஏற்படுத்தாமல் தடுக்கிறது" என்று குறிப்பிட்டார்.  *தி இந்து* மற்றும் *தினபூமி* நாளிதழ்களின் விமர்சகர்களும் படத்திற்கு நடுநிலையான விமர்சனங்களை வழங்கினர்.

மேற்கோள்கள்
-----------

1. ↑  "Azhagiya Kanne Movie Review : Cliched plot and uninspiring ideas let down Azhagiya Kanne" இம் மூலத்தில் இருந்து 2023-06-29 அன்று. பரணிடப்பட்டது.. .
2. ↑  "Azhagiya Kanne Review: Dindigul I Leoni's Son Leo Sivakumar Needs Training In Acting". June 22, 2023 இம் மூலத்தில் இருந்து June 30, 2023 அன்று. பரணிடப்பட்டது.. .
3. ↑  "அழகிய கண்ணே விமர்சனம்" இம் மூலத்தில் இருந்து 2023-06-30 அன்று. பரணிடப்பட்டது.. .
4. ↑  "திரை விமர்சனம்: அழகிய கண்ணே". June 25, 2023 இம் மூலத்தில் இருந்து June 30, 2023 அன்று. பரணிடப்பட்டது.. .
**மாட் ஸ்டாடன் போமேர்** (பிறப்பு: அக்டோபர் 11, 1977) ஒரு அமெரிக்க நாட்டு நடிகர். இவர் மேஜிக் மைக், வின்டர்'ஸ் டேல், ஸ்பேஸ் ஸ்டேஷன் 76, உள்ளிட்ட திரைப்படங்களிலும், கிடிங் லைட், நார்த் ஷோர், டிராவலர், க்ளீ உள்ளிட்ட தொலைக்காட்சி தொடர்களிலும் நடித்ததன் மூலம் பரிசியமான நடிகர் ஆனார்.

ஆரம்பகால வாழ்க்கை
-----------------

மாட் ஸ்டாடன் போமேர் வெப்ஸ்டர் தோப்புகள், மிசோரி, கிரேட்டர் செயின்ட் லூயிஸ், மிசூரி, ஐக்கிய அமெரிக்கா வில் மூன்று பிள்ளைகளில் ஒருவராக பிறந்தார். இவர் ஸ்பிரிங், டெக்சாஸ், ஹூஸ்டன் என்ற ஒரு புறநகர் பகுதியில் வளர்ந்தார்.

திரைப்பட வாழ்க்கை
-----------------

இவர் 2000ம் ஆண்டு **ஆல் மை சில்ரன்** என்ற தொலைக்காட்சி தொடரின் மூலம் நடிப்பு துறைக்கு அறிமுகமானார். அதை தொடர்ந்து கிடிங் லைட், ரேலிக் ஹண்டர், Tru காலிங், நார்த் ஷோர் போன்ற தொடர்களில் நடித்தார்.

2005ம் ஆண்டு ஃப்லைட் ப்ளான் என்ற திரைப்படத்தில் ஏறிக் என்ற கதாபாத்திரத்தில் நடித்தார். 2006ம் ஆண்டு **த டெக்சாஸ் செயின்ஷா மாஸ்ஸகர்: த பெகின்னிங்**, 2011ம் ஆண்டு **இன் டைம்**, 2012ம் ஆண்டு மேஜிக் மைக், 2014ம் ஆண்டு வின்டர்'ஸ் டேல் உள்ளிட்ட திரைப்படங்களில் நடித்தார்.

திரைப்படங்கள்
-------------

* 2005: ஃப்லைட் ப்ளான்
* 2006: த டெக்சாஸ் செயின்ஷா மாஸ்ஸகர்: த பெகின்னிங்
* 2011: இன் டைம்
* 2012: மேஜிக் மைக்
* 2013: சூப்பர்மேன்: அன்பவுண்ட் (குரல்)
* 2014: வின்டர்'ஸ் டேல்
* 2014: ஸ்பேஸ் ஸ்டேஷன் 76
* 2015: B.O.O.: Bureau of Otherworldly ஆபரேஷன்ஸ் (குரல்)

வெளி இணைப்புகள்
---------------

விக்கிமீடியா பொதுவகத்தில்,  
 ***மாட் போமேர்***   
என்பதின் ஊடகங்கள் உள்ளன. 

* மாட் போமேர் at Allmovie
* ஐ.எம்.டி.பி இணையத்தளத்தில் மாட் போமேர்
**புங்கந்துறை** கொங்கு நாட்டில் உள்ள திருப்பூர் மாவட்டம் தாராபுரம் வட்டம் குண்டடம் ஊராட்சி ஒன்றியத்தில் அமைந்துள்ள ஒரு சிற்றூர். 
இதில் இரு சட்டமன்றத் தொகுதிகள் உள்ளன அவை தாராபுரம் மற்றும் காங்கயம் சட்டமன்றத் தொகுதி ஆகியவை ஆகும். 

இதில் அடுக்கல் கொத்தனூர், மண்யதிட்டுபாளையம், செல்லாண்டியம்மன் நகர், கரைப்பாளையம், புங்கந்துறை, சல்லிமேட்டுபுதூர், அடுக்கல்பாளையம், வெங்கிக்கல்பாளையம், வலசுபாளையம் மற்றும் சொக்கநாதபுரம் ஆகிய சிற்றூர்கள் உள்ளன.

கொங்கு வேளாளர் மக்களே பெரும்பான்மையானவர்கள். இவர்களது முக்கிய குலதொழில் வேளாண்மை. நாடார்கள், தலித்களும் உள்ளனர். அமராவதி ஆற்றங்கரை ஓரத்தில் அ.கொத்தனூர் இவ்வூரில் ஓர் ஆரம்பப் பள்ளி உள்ளது.
புங்கந்துறையில் ஓர் ஆரம்பப் பள்ளி உள்ளது.

இந்த கிராமத்தில் சேரன் குலத்தோர்களே ஆதிகனமானவர்கள். இவர்களது குலதெய்வமாக அருள்மிகு ஸ்ரீ செல்லாண்டியம்மன் திருக்கோவில் உள்ளது. இது தவிர அருகாமையில் தென்னீஸ்வரர் ஆலயம் உள்ளது.

இதன் அருகில் தாராபுரம், காங்கயம், வெள்ளகோவில், பல்லடம், ஒட்டன்சத்திரம் ஆகிய நகரங்களும் உள்ளன.

புங்கத்துறை கிராமத்தின் கொங்கு வேளாள சேரகுல வழிபாட்டு சிறப்புகள்:

1.புங்கந்துறை கொத்தனூர் அருள்மிகு செல்லாண்டி அம்மன் ஆலயம்

திருப்பூர் மாவட்டம், தாராபுரம் வட்டாரம். (புங்கன் துறை) கொத்தனூர் பகுதியிலே வாழும் சேரன் கூட்டத்தார்,

கொத்தனூர் செல்லாண்டியம்மனைக் குலதெய்வமாக வழிபட்டு வருகின்றனர்.

இவர்கள் வழிபடும் செல்லாண்டியம்மன், காவிரித் தென் கரையிலேயுள்ள மதிள்கரை செல்லாண்டியம்மனின் நகலாகும்.

2.கொத்தனூர்--அருள்மிகு. உமைய பார்வதி அம்மன் கொத்தனூர்---

கொத்தனூர் சேரன் குலத்திலே ஒரு பத்தினிப் பெண், கணவன் இறந்ததும் தீப்பாய்ந்து உயிர் நீத்தாள். அந்தப்பத்தினிப் பெண்ணின் நினைவாக, செங்கல்லை அடையாளமாக வைத்து வழிபாடு செய்வார்கள்.

செங்கல் வழிபாட்டுக்கு உரிய தெய்வமாகக் கருதப்பட்டதால், செங்கல் பொடியில் பல் துலக்கமாட்டார்கள். கருங்கல்லால் வீடு கட்டிக்கொள்வார்கள்: குடியிருக்கும் கட்டிடத்திற்குச் செங்கல்லைக் கட்டிடப் பொருளாகப் பயன்படுத்தமாட்டார்கள். இது இன்றுவரை நடைமுறையில் உள்ளது.

ஆடி மாதம் தலைஆடி அன்றும், தை முதல் நாளும் முக்கிய வழிபாட்டு நாட்கள் ஆகும். மேலும் ஒவ்வொரு அமாவாசை அன்றும் சிறப்பாக வழிபட்டு வருகிறார்கள்.

ஒவ்வொரு ஆண்டும் மாசி மாதம் சிவன் ராத்திரி அமாவாசை அன்று பொங்கல் வைத்து சிறப்பாக வழிபாடு செய்து வருகிறார்கள்.

தென்கரைநாட்டிலே, சிறப்பான குடிமக்களாக வாழ்ந்து வரும் சேரன் கூட்டத்தார்.

மேற்கோள்கள்
-----------

1. ↑  புங்கந்துறை
2. ↑  onefivenine.com ல் புங்கந்துறை
**தச்சங்குறிச்சி** என்பது இந்தியா தீபகற்பத்தில் தமிழ்நாடு மாநிலத்தின் புதுக்கோட்டை மாவட்டத்திலுள்ள ஒரு புறநகர்ப் பகுதியாகும்.

அமைவிடம்
--------

கடல் மட்டத்திலிருந்து சுமார் 122.74 மீட்டர்கள் (402.7 அடி) உயரத்தில் (10°40′05″N 78°59′23″E﻿ / ﻿10.6681°N 78.9896°E﻿ / 10.6681; 78.9896) என்ற புவியியல் ஆள்கூறுகள் கொண்டு, தச்சங்குறிச்சி பகுதி அமையப் பெற்றுள்ளது.

தச்சங்குறிச்சி is located in தமிழ் நாடுதச்சங்குறிச்சிதச்சங்குறிச்சிதச்சங்குறிச்சி (தமிழ் நாடு)

ஜல்லிக்கட்டு
------------

ஒவ்வோர் ஆண்டும் தமிழகத்தின் பல்வேறு இடங்களில் பொங்கல் பண்டிகையை முன்னிட்டு ஜல்லிக்கட்டு போட்டிகள் நடைபெறும். 2024ஆம் ஆண்டிற்கான முதல் ஜல்லிக்கட்டு போட்டிகள் சனவரி ஆறாம் தேதி, தச்சங்குறிச்சி பகுதியில் ஆரம்பிக்கப்பட்டன.

அரசியல்
-------

தச்சங்குறிச்சி பகுதியானது, கந்தர்வக்கோட்டை (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, திருச்சிராப்பள்ளி மக்களவைத் தொகுதி சார்ந்தது.

உசாத்துணைகள்
------------

1. ↑  "THACHANKURICHI Pin Code - 613301, Gandarvakottai All Post Office Areas PIN Codes, Search PUDUKKOTTAI Post Office Address". .
2. ↑
3. ↑  "சீறிப்பாயும் காளைகள்... இந்த ஆண்டிற்கான முதல் ஜல்லிக்கட்டு தச்சங்குறிச்சியில் தொடங்கியது!" (in ta). 2024-01-06. .
4. ↑  "THATCHANKURICHI Village in PUDUKKOTTAI". .
**சர்தார் அம்ஜத் அலி** (பிறப்பு 1943) ஒரு இந்திய அரசியல்வாதியும் அரசதந்திரியும் ஆவார். கிழக்கு இந்தியாவின் சிறந்த வழக்கறிஞர்களில் ஒருவர். வங்காள காங்கிரஸை பிரதிநிதித்துவப்படுத்தி 1970-ஆம் ஆண்டில் பாசிர்ஹாட்டில் இருந்து மக்களவை உறுப்பினராகப் பணியாற்றியவர் ஆவார். இவர் 1972-ஆம் ஆண்டில் பாராளுமன்றத்தின் மேல் சபையான மாநிலங்களவைக்கு தேர்ந்தெடுக்கப்பட்டார். காந்தி குடும்பத்தின் நெருங்கிய உதவியாளரான இவர், 9 ஆண்டுகள் ஐக்கிய நாடுகள் சபைக்கு அனுப்பப்பட்டார். இவர் பார் கவுன்சிலின் தலைவராக பல முறை தேர்ந்தெடுக்கப்பட்டுள்ளார். மேலும், கிழக்கு இந்தியாவின் மிக முக்கியமான வழக்கறிஞர்களில் ஒருவர் ஆவார்.    இவர் 2010-ஆம் ஆண்டில் திரிணாமுல் காங்கிரசில் சேர்ந்தார். இவர் 2011- ஆம் ஆண்டில் மேற்கு வங்க சட்டமன்றத் தேர்தலில் பாசிர்ஹட் உத்தர் தொகுதியில் போட்டியிட்டார்.   இவர் 1972 முதல் 1978 வரை மாநிலங்களவை உறுப்பினராக இருந்தார்

மேற்கோள்கள்
-----------

1. ↑  "Members : Lok Sabha". .
2. ↑  "Bengal Congress leaders want state unit chief replaced | India News - Times of India". .
3. ↑  "Shri Sardar Amjad Ali MP biodata Basirhat | ENTRANCEINDIA". .
4. ↑  "হাইকোর্টেও শক্তি বৃদ্ধি তৃণমূলের, ঘাসফুল শিবিরে আইনজীবী সরদার আমজাদ আলী-অশোক কুমার ঢনঢনিয়া". .
5. ↑  "Sardar Amjad Ali(All India Trinamool Congress(AITC)):Constituency- BASIRHAT UTTAR(NORTH 24 PARGANAS) - Affidavit Information of Candidate:". .
6. ↑  "Members of Rajya Sabha". .
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Butastur|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

*பூடாசுடர்* (*Butastur*) என்பது அசிபிட்ரிடே குடும்பத்தில் உள்ள கொன்றுண்ணிப் பறவை பேரினமாகும்.

வகைப்பாட்டியல்
--------------

*பூடாசுடர்* பேரினமானது 1843ஆம் ஆண்டு இங்கிலாந்து இயற்கை ஆர்வலர் பிரையன் ஹொக்டன் கோட்க்சன் என்பவரால் வெள்ளைக் கண் வைரி மாதிரி இனமாக அறிமுகப்படுத்தப்பட்டது. இந்த பேரினத்தில் இப்போது நான்கு சிற்றினங்கள் உள்ளன.

| படம் | விலங்கியல் பெயர் | பொதுப் பெயர் | பரவல் |
| --- | --- | --- | --- |
|  | *பூ. லிவெண்டர்* | பழுப்புச்சிறகு வைரி | தெற்கு சீனா, மியான்மர், தாய்லாந்து, கம்போடியா, லாவோஸ், வியட்நாம் மற்றும் இந்தோனேசியா. |
| </img> | *பூ. ரூபிபென்னிசு* | வெட்டுக்கிளி வைரி | செனகல் மற்றும் காம்பியா கிழக்கே எத்தியோப்பியாவுக்கு, தெற்கே சியரா லியோன், கேமரூன், வடகிழக்கு ஜனநாயகக் குடியரசு காங்கோ, கென்யா மற்றும் வடக்கு தான்சானியாவுக்கு இடம்பெயர்கின்றன. |
|  | *பூ. டீசா* | வெள்ளைக் கண்கள் கொண்ட பறவை | ஈரான், பாக்கித்தான், நேபாளம், வங்களாதேசம் மற்றும் மியான்மர் |
|  | *பூ. இண்டிகசு* | சாம்பல்-முக வைரி | உருசியா, வட சீனா, கொரியா, சப்பான் மற்றும் பிலிப்பீன்சு |
|

மேற்கோள்கள்
-----------

1. ↑  Brian Houghton Hodgson (1843). "Catalogue of Nepâlese birds presented to the Asiatic Society, duly named and classified by the donor, Mr. Hodgson". *Journal of the Asiatic Society of Bengal* **12, Part 1** (136): 301–313 [311]. .
2. ↑  "Hoatzin, New World vultures, Secretarybird, raptors". *IOC World Bird List Version 12.2* (International Ornithologists' Union). August 2022. .

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q852334
* விக்கியினங்கள்: Butastur
* ADW: Butastur
* BOLD: 112961
* பாசில்வொர்க்சு: 370643
* GBIF: 2480476
* iNaturalist: 5373
* IRMNG: 1010214
* ITIS: 175528
* என்.சி.பி.ஐ: 335206

 |
குறமகள் குறி எயினி சங்ககாலப் புலவர்களில் ஒருவர். பாலை நிலத்துப் பெண்ணை எயினி என்பர். குறி சொல்லும் பெண்ணாக இருந்தமையால் இவரைக் குறியெயினி என்றனர். குறிஞ்சி நிலத்துப் பெண் குறத்தி. முல்லையும் குறிஞ்சியும் முறைமையில் திரிந்து பாலை என்பதோர் படிமம் கெள்ளுமாகையால் குறிஞ்சி நிலக் குறமகள் எயினியாகவும் திணைநிலத் திரிவால் பேசப்படுகிறாள்.

குறமகள் இளவெயினி என்னும் புலவர் பெயரிலும் இந்தப் பெயர் அமைப்பை உணரலாம்.

இவரது பாடல் ஒன்றே ஒன்று மட்டும் சங்கப்பாடல் தொகுப்பில் இடம் பெற்றுள்ளது. அது நற்றிணை 357 எண் கொண்ட பாடலாக உள்ளது.

நற்றிணை 357 சொல்லும் செய்தி
---------------------------

திருமணம் காலம் தாழ்கிறது. தோழிக்குத் தலைவியைப் பற்றிய கவலை. தலைவி பொறுத்திருப்பேன் என்கிறாள்.

மலைச்சோலைப் பாறையில் ஏறி மயில் ஆலிற்று. அப்போது அங்கிருந்த சுனையில் பூத்திருந்த நீலமலர் அவரும் நானும் நீராடும்போது எங்களைப் பார்த்து ஆடியது. நான் சூடியிருந்த நீலமலர்க் கண்ணியும் நீரலையில் ஆடியது. நான்தானே நீராடினேன். இப்போது அவர் பிரிந்தாலும் நானே தாங்கிக்கொள்வேன் - என்கிறாள் தலைவி.

| * பா
* உ
* தொ
சங்க இலக்கியப் பெண்பாற் புலவர்கள் |
| --- |
| 
* அள்ளூர் நன்முல்லையார்
* ஆதிமந்தியார்
* ஒக்கூர் மாசாத்தியார்
* ஓரம்போகியார்
* ஔவையார்
* கழார்க் கீரன் எயிற்றியார்
* காக்கை பாடினியார் நச்செள்ளையார்
* காவற்பெண்டு
* குமுழி ஞாழலார் நப்பசலையார்
* குறமகள் இளவெயினி
* நக்கண்ணையார்
* காமக்கணி பசலையார்
* கச்சிப்பேட்டு நாகையார்
* நெடும்பல்லியத்தை
* பக்குடுக்கை நன்கணியார்
* பூங்கணுத்திரையார்
* பூதபாண்டியன் தேவி பெருங்கோப்பெண்டு
* பேய்மகள் இளவெயினியார்
* பேயனார்
* பேரெயின் முறுவலார்
* பொதும்பில் புல்லாளங் கண்ணியார்
* பொன்முடியார்
* மாற்பித்தியார்
* மாறோக்கத்து நப்பசலையார்
* முள்ளியூர்ப் பூதியார்
* வருமுலையாரித்தி
* வெண்ணிக் குயத்தியார்
* வெண்மணிப் பூதியார்
* வெள்ளிவீதியார்
* வெறிபாடிய காமக் கண்ணியார்

 |
| 
* பகுப்பு
* பாடல்கள்

 |
*சாலைகள் மற்றும் ராச்சியங்களின் புத்தகத்திலிருந்து,* இச்தாக்ரியின் வரைபடம், 
 பாருசு மாகாணத்தின் வரைபடம்
 இச்தாக்ரியின் பாரசீக வளைகுடாவின் வரைபடம்
**அபு இசாக் இப்ராகிம் இப்னு முகம்மது அல்-பாரிசி அல்-இச்தாக்ரி** ( **Abu Ishaq Ibrahim ibn Muhammad al-Farisi al-Istakhri** ) ( ஈரானிய நகரமான இச்தாக்ரில் கி.பி. 957இல் பிறந்தவர்  10 ஆம் நூற்றாண்டின் பயண எழுத்தாளரும் மற்றும் இசுலாமிய புவியியலாளரும் ஆவார். இசுலாமிய பொற்காலத்தின் அப்பாசியக் கலீபகத்தின் காலத்தில் அவர் பார்வையிட்ட பல முஸ்லிம் பிரதேசங்களின் மதிப்புமிக்க கணக்குகளை அரபு மொழியில் எழுதினார். இவரது தோற்றம் குறித்து ஒருமித்த கருத்து இல்லை. சில ஆதாரங்கள் இவரை பாரசீகராக விவரிக்கின்றன,  மற்றவர்கள் இவர் அராபியர் என்று கூறுகின்றனர். தி *என்சைக்ளோபீடியா இரானிக்கா* : "வாழ்க்கைத் தரவுகள் மிகவும் சொற்பமானவை. இவரது *நெஸ்பாஸ்* (பண்புப் பெயர்கள்) மூலம் இவர் பாருசிவில் உள்ள இச்தாரைப் பூர்வீகமாகக் கொண்டதாகத் தெரிகிறது. ஆனால் இவர் பாரசீகரா என்பது தெரியவில்லை" என கூறுகிறது. 

காற்றாலைகள் பற்றிய இச்தாக்ரியின் கணக்குதான் முதலில் அறியப்பட்டதாகும். இவர்ரி புகழ்பெற்ற பயணி-புவியியலாளர் இப்னு அவ்கலை பயணத்தின் போது சந்தித்தார். மேலும் இப்னு அவ்கல் இவரது படைப்புகளை *கிதாப் அல்-சூரத் அல்-அர்ட் என்ற* புத்தகத்தில் இணைத்தார்.

இதனையும் காண்க
--------------

* இபின் கோர்தாத்பே

மேற்கோள்கள்
-----------

ஆதாரங்கள்
---------

வெளி இணைப்புகள்
---------------

1. ↑  Mojtahed-Zadeh, Pirous.
2. ↑  Shboul, Ahmad M. H. (1991). "Iṣṭakhrī, al-". In Kazhdan, Alexander (ed.). *The Oxford Dictionary of Byzantium*. Oxford and New York: Oxford University Press. ISBN 0-19-504652-8.
3. ↑  .
4. ↑  .
**மணலூர்** (Manaloor) இந்தியாவின் தென் பகுதியிலுள்ள கேரள மாநிலம் திருச்சூர் மாவட்டத்தில் உள்ள ஒரு சிறிய கிராமம் ஆகும். திருச்சூர் மாவட்டத்தில் உள்ள தேர்தல் தொகுதிகளில் இதுவும் ஒன்றாகும்.

மக்கள்தொகையியல்
---------------

2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின் படி மணலூர் கிராமத்தில் 17757 பேர் வசித்தனர். இதில் 8442 பேர் ஆண்களாகவும் 9315 பேர் பெண்களாகவும் இருந்தனர்.

அரசியல்
-------

மணலூர் சட்டமன்றத் தொகுதி திருச்சூர் மக்களவைத் தொகுதிக்கு உட்பட்ட ஒரு பகுதியாகும்.

இயற்கை விவசாயம்
---------------

மணலூர் இயற்கை விவசாயத்திற்கு பெயர் பெற்ற கிராமமாகும். இந்தியப் பிரதமர் 2016 ஆம் ஆண்டில் மணலூருக்குச் சென்றபோது, இயற்கை வேளாண்மை நுட்பங்களைப் பயன்படுத்தி மணலூரில் 3,000 வலுவான பார்வையாளர்களுக்கு உணவு தயாரிக்கப்பட்டது.

பிரபலமான ஆளுமைகள்
-----------------

வி.எம்.சுதீரன் - இந்திய அரசியல்வாதி

சிஎன் செயதேவன் -இந்திய அரசியல்வாதி

மறைந்த கிருசுணன் கனியபரம்பில் - இந்திய அரசியல்வாதி

மேற்கோள்கள்
-----------

1. ↑  "Assembly Constituencies - Corresponding Districts and Parliamentary Constituencies". *Kerala* (Election Commission of India) இம் மூலத்தில் இருந்து 2009-03-04 அன்று. பரணிடப்பட்டது.. .
2. ↑  "Article കോഴിക്കോട്ട് മോദിക്ക് വിരുന്നൊരുക്കാന്‍ മണലൂരില്‍ ജൈവ പച്ചക്കറികൃഷി" இம் மூலத்தில் இருந்து 2016-08-12 அன்று. பரணிடப்பட்டது.. .
**மூன்றாம் வேற்றுமை** என்பது பெயர்ச்சொல்லின் பொருளை கருவியாகவும் கருத்தாகவும்(வினை முதல்) உடனிகழ்வாகவும் வேறுபடுத்தும் வேற்றுமை ஆகும்   


|  |  |  |
| --- | --- | --- |
| "| "மூன்றா வதன் உருபு ஆல்ஆன் ஒடுஓடு
கருவி கருத்தா உடனிகழ்வு அதன் பொருள்." | "|

மூன்றாம் வேற்றுமை உருபுகள்
--------------------------

மூன்றாம் வேற்றுமை உருபுகள்
1. ஆல்
2. ஆன்
3. ஒடு
4. ஓடு என்பனவாகும்.

**"ஆல்"**,**"ஆன்"** என்ற உருபு கருவிப்பொருளுக்கும் கருத்தாப் பொருளுக்கும்: "ஒடு", "ஓடு" எனும் உருபுகள் உடனிகழ்ச்சி பொருளுக்கும் பெரும்பாலும் உரியனவாய் வரும்.

கருவிப்பொருள்
-------------

**கருவி** என்பது பொருளை செய்வதற்கு துணை செய்யும்.

சான்று:
"அரிவா**ளால்** வெட்டினான்."
"அறத்**தான்** வருவதே இன்பம்."
### கருவி

1. முதற்கருவி
2. துணைக் கருவி

என இருவகைப் படும்.

#### முதற்கருவி

முதற்கருவியாவது செயலாக மாறி அதனின்று வேறுபடாமல் நிற்கும்.

சான்று:

"மண்ணால் குடத்தை வனைந்தான்"
மண் என்பது இங்கு முதற்கருவி.

#### துணைக்கருவி

**துணைக்கருவி**யாவது முதற்கருவி செயல்படும் வரை அதற்குத்துனையாய் நின்று, பின்பு பிரிவது.  

சான்று:

"தண்டச் சக்கரங்களாற் குடத்தை வனைந்தான்."
தண்டச் சக்கரங்கள் என்பது இங்கு துணைக் கருவியாகும்.

கருத்தாப் பொருள்
----------------

'**கருத்தா'** என்பது வினை செய்பவனைக் குறிக்கும்.இது

1. இயற்றுதல் கருத்தா ( செய்பவன் தானே செய்தல்)
2. ஏவுதல் கருத்தா ( செய்பவன் பிறரைக் கொண்டு செய்வித்தல்)

என இருவகைப்படும்.

**சான்று:**

"சிற்பியால் சிலை செய்யப்பட்டது."-இயற்றுதல் கருத்தா.
"மன்னனால் கோயில் கட்டப்பட்டது."- ஏவுதல் கருத்தா.

உடனிகழ்ச்சிப் பொருள்
--------------------

வினை கொண்டு முடிகிற பொருளை தன்னிடத்தும் உடன் நிகழ்கிறதாக உடையது உடனிகழ்ச்சி ஆகும். 
**சான்று:**  

"தாயொடு சேயும் வந்தாள்"]
இத்தொடரில் **"சேய்"** என்பது வினை கொண்டு முடிகிற பொருள்; **"வருதல்"** என்பது தொழில். அத்தொழிலைத் தன்னிடத்தும் உடன் நிகழ்த்துகிற பொருள் **"தாய்"**; எனவே இது உடனிகழ்ச்சிப் பொருள் எனப்படும்.

சொல்லுருபுகள்
-------------

சொல்லாக நின்று பெயர்ச் சொல்லின் பொருளை வேறுபடுத்துவன **சொல்லுருபு** எனப்படும். மூன்றாம் வேற்றுமைக்குரிய சொல்லுருபுகள்: **கொண்டு**, **உடன்** ஆகியன.  

**சான்று:**  

"வாள்**கொண்டு** வெட்டினான்." - கொண்டு என்ற சொல்லுருபு கருவிப்பொருளுக்கு வந்தது.
"ஆசிரிய**ருடன்** மாணவன் வந்தான்." - உடன் என்ற சொல்லுருபு உடனிகழ்ச்சிப் பொருளில் வந்தது.

குறிப்புகள்
-----------

1. ↑  நன்னூல். வேற்றுமையியல். - 297.

உசாத்துணை
---------

* நன்னூல் விருத்தியுரை. சிவஞான முனிவர் விளக்கம். கழக வெளியீடு.
* தொல்காப்பியம். சொல்லதிகாரம் - சேனாவரையம்.

வெளிப் பார்வை
-------------

* மூன்றாம் வேற்றுமைப் புணர்ச்சியில் விதிவிலக்குகள்

| * பா
* உ
* தொ
வேற்றுமை |
| --- |
| 
முதல் வேற்றுமை **·** 
இரண்டாம் வேற்றுமை  **·** 
மூன்றாம் வேற்றுமை  **·** 
நான்காம் வேற்றுமை **·** 
ஐந்தாம் வேற்றுமை  **·** 
ஆறாம் வேற்றுமை **·** 
ஏழாம் வேற்றுமை  **·** 
எட்டாம் வேற்றுமை **·** 
வேற்றுமைத்தொகை **·** 
வேற்றுமையுருபு
 |
சாநகர் நுழைவுப்பகுதி
**சாநகர்** இந்தியா, தமிழ்நாடு, கரூர் மாவட்டம், பள்ளபட்டி பேரூராட்சியில் உள்ள முக்கியமான பகுதி ஆகும். பள்ளபட்டியின் குறிப்பிடத்தகுந்த இடங்களில் ஷாநகரும் ஒன்றாகும்.

அமைவிடம்
--------

கரூரிலிருந்து சுமார் 37 கி.மீ தொலைவில் பள்ளபட்டி அமைந்துள்ளது. திண்டுக்கல்லுக்கும், கரூருக்கும் இடையே உள்ள ஊர்களில் பள்ளபட்டி குறிப்பிடத்தகுந்த ஊராகும். மேலும் பள்ளபட்டி நெடுஞ்சாலை 47க்கு மிக அருகாமையில் அமைந்துள்ளது.

நகர் உருவாக்கம்
---------------

ஷாநகர் திண்டுக்கல் சாலை
ஷாநகர் ஆனது பள்ளபட்டியின் கிழக்கு விரிவாக்கப் பகுதியாகும். திண்டுக்கல் சாலையில் இப்பகுதி அமைந்துள்ளதால் மிகக்குறுகிய காலத்திலேயே இப்பகுதி முக்கியத்துவம் வாய்ந்த பகுதியாக உருவெடுத்தது.

மக்கள் தொகை
-----------

பள்ளபட்டியில் 30,624 மக்கள் வசிக்கின்றனர்..

சிறப்பம்சங்கள்
--------------

ஷாநகரிலிருந்து தமிழகத்தின் எந்த ஊருக்கு வேண்டுமானாலும் மக்கள் செல்லும் வகையில் பேருந்து வசதி உள்ளது.

வங்கிகள்
--------

இப்பகுதியில் நான்கு தேசிய வங்கிகளின் கிளைகள் உள்ளன.

* பேங்க் ஆப் இந்தியா
* இந்தியன் வங்கி
* இந்தியன் ஓவர்சீஸ் வங்கி
* கனரா வங்கி

துணைமின் நிலையம்
----------------

1962 ஆம் ஆண்டு தொடங்கப்பட்ட துணைமின் நிலையம் ஒன்று பள்ளபட்டியில் உள்ளது. இது இப்பகுதி மக்களுக்கு மின் இணைப்பைக் கொடுக்கப் பயன்படுத்தப்படுகிறது.

கல்வி நிலையங்கள்
----------------

இப்பகுதியில் இரண்டு கல்வி நிறுவனங்கள் உள்ளன

1. பள்ளபட்டி மேல்நிலைப் பள்ளி ( இப்பள்ளியானது 1955ல் தொடங்கப்பட்ட பள்ளியாகும் )

பள்ளபட்டி மேல்நிலைப் பள்ளியின் முகப்புத் தோற்றம்
1. கிரஸெண்ட் மெட்ரிக் மேல்நிலைப் பள்ளி

கிரஸெண்ட் மெட்ரிக் மேல்நிலைப் பள்ளியின் முகப்புத் தோற்றம்

மேற்கோள்கள்
-----------

1. ↑  "பள்ளபட்டி பேரூராட்சி". .
2. ↑
3. ↑  "pallapatti Population Census 2011".. பார்த்த நாள்: 9 சூன் 2015.
**முகமது யாசர் (Mohd Yasser)** (பிறப்பு: டிசம்பர் 24, 1993) ஒரு இந்தியாவைச் சேர்ந்த ஒரு தடகள விளையாட்டு வீரர் ஆவார். 1993 ஆம் ஆண்டு திசம்பர் மாதம் 24 ஆம் தேதியன்று இவர் பிறந்தார். ஆண்கள் குண்டு எறிதல் விளையாட்டில் முழங்கைக்கு கீழே அல்லது மேலே பாதிக்கப்பட்டுள்ளோருக்கான எப்46 பிரிவில் இந்தியாவின் சார்பாக போட்டியிடுகிறார்.

ஆரம்ப கால வாழ்க்கை
------------------

யாசருக்கு 8 வயதாக இருந்தபோது தனது கையை இழந்தார்.

தொழில்
------

இந்தோனேசியாவின் இயாகார்த்தாவில் 2018 ஆம் ஆண்டு நடைபெற்ற ஆசிய இணை விளையாட்டுப் போட்டியில் இந்தியாவைப் பிரதிநிதித்துவப்படுத்தினார். அங்கு இவர் வெண்கலப் பதக்கம் வென்றார்.  உலக இணை தடகளப் போட்டியின் 2021 ஆம் ஆண்டுக்கான துபாய் கிராண்டு பிரிக்சில் யாசர் 14.58 மீ தூரம் குண்டு எறிந்து தங்கப் பதக்கத்தை வென்றார். 

2018 ஆம் அரசாங்கத்தால் வாக்குறுதியளிக்கப்பட்ட ஊக்கத் தொகை ரூபாய் 50 இலட்சம் கிடைக்காததற்காக யாசர் தனது ஏமாற்றத்தை வெளிப்படுத்தினார். இத்தொகை இறுதியில் 2020 ஆம் ஆண்டு யாசருக்கு வழங்கப்பட்டது.

மேற்கோள்கள்
-----------

1. ↑  "Nearly 2 years after Jakarta exploits, para-athletes get their cash reward" (in en). 2020-07-24. .
2. ↑  "Medal Audit - Para Athletics". .
3. ↑  "12th Fazza Championships World Para Athletics Grand Prix 2021 Results". .

புற இணைப்புகள்
--------------

* Mohd Yasser at the International Paralympic Committee
* Mohd Yasser on Instagram
**போஸ் வெங்கட்** (*Bose Venkat*) என்பவர் தமிழ்த் திரைப்பட, தொலைக்காட்சி நாடக நடிகர், திரைப்பட இயக்குனர் மற்றும் தி.மு.க தலைமைக் கழகப் பேச்சாளர் ஆவார்.

சொந்த வாழ்க்கை
--------------

இவர் நடிகை சோனியாவைத் திருமணம் செய்து கொண்டார். இந்தத் தம்பதியினருக்கு தேஜஸ்வின் எனும் மகனும், பவதாரணி எனும் மகளும் உள்ளனர்.

தொழில் வாழ்க்கை
---------------

தனது பதினேழாவது அகவையில் சென்னையில் குடியேறினார். தொடக்ககாலத்தில் கலைத்துறையில் வாய்ப்பு கிடைக்காமல் தானுந்து ஓட்டியாகப் பணிபுரிந்துள்ளார். மெட்டி ஒலி தொலைக்காட்சித் தொடரில் நடித்ததன் மூலம் இவர் பரவலாக அறியப்படுகிறார். பின்னர் பாரதிராஜாவின் ஈரநிலம் படத்தில் நடித்தார். இவர் சிவாஜி, மருதமலை, தாம் தூம், சரோஜா, சிங்கம், கோ, யாமிருக்க பயமே, 36 வயதினிலே, கவண் தீரன் அதிகாரம் ஒன்று உள்ளிட்ட பல தமிழ் படங்களிலும், மம்முட்டி, திலீப் உடன் சில மலையாளப் படங்களிலும் நடித்துள்ளார். 2020 ஆம் ஆண்டு வெளியான கன்னி மாடம் எனும் திரைப்படத்தின் மூலம் இவர் இயக்குனரானார்.

மேற்கோள்கள்
-----------

1. ↑   *திமுகவில் போட்டியிட விருப்பமனு தாக்கல் செய்த போஸ் வெங்கட்*. News18 Tamil. FEBRUARY 21, 2021. .
2. ↑  "Namma Veetu Kalyanam: Jan 19, 2013". youtube.com.. பார்த்த நாள்: 13 November 2013.
3. ↑  "காப்பகப்படுத்தப்பட்ட நகல்" இம் மூலத்தில் இருந்து 2013-12-12 அன்று. பரணிடப்பட்டது.. .
4. ↑   *கன்னி மாடம் டைட்டில் ஏன்? போஸ் வெங்கட் விளக்கம்*. தினமலர் நாளிதழ். 20 ஆக்,2019. .
5. ↑  "A love story for Bose Venkat's directorial debut - Times of India". .

வெளியிணைப்புகள்
---------------

ஐ.எம்.டி.பி இணையத்தளத்தில் போஸ் வெங்கட்
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Aralia|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

***அரலியா ரெக்ஸ்*** என்பது அரலியேசி என்னும் தாவரக் குடும்பத்தில் உள்ள ஒரு பூக்கும் இனமாகும். இது மெகாலோபனாக்ஸ் பேரினத்தில் உள்ள ஒரே இனமான **மெகாலோபனாக்ஸ் ரெக்ஸ்** என்றும் கருதப்படுகிறது. இது கியூபாவின் பிரதேசத்திற்குரிய தாவரமாகும். 
இத்தாவரம் மிக அருகிய இனமாக வரையறுக்கப்பட்டு பாதுகாக்கப்பட்டு வருகிறது.

மேற்கோள்கள்
-----------

1. ↑  Areces-Mallea, A.E. (1998). "*Aralia rex*". *IUCN Red List of Threatened Species* **1998**: e.T31682A9645989. doi:10.2305/IUCN.UK.1998.RLTS.T31682A9645989.en.. பார்த்த நாள்: 8 April 2023.
2. 1 2  "Megalopanax rex". *தாவரக் குடும்பங்களின் தேர்ந்த உலக சரிபார்ப்புப் பட்டி (WCSP)* (அரச கழக தாவரவியல் பூங்கா, கியூ). .
**இராமக்காள் ஏரி** என்பது தமிழ்நாட்டின் தர்மபுரி மாவட்டத்தில் தர்மபுரி நகருக்கு அருகில் அமைந்துள்ள ஒரு ஏரி ஆகும்.

நிலவியல்
--------

இந்தியாவின், தமிழ்நாட்டின் தருமபுரியில் 259 ஏக்கர் பரப்பளவில் 33.5 மில்லியன் கன அடி கொண்ட இந்த ஏரியிலிருந்து 111 எக்டேர் நிலம் பாசன வசதி பெறுகிறது. இந்த ஏரி நீரானது நீர்ப்பாசனம், மீன்பிடித்தல், விலங்குகளின் தேவைகளுக்கும் பயன்படுத்தப்படுகிறது. 

**மாசுபாடு**

தருமபுரி நகராட்சியின் 33 வார்டுகளில் இருந்தும் கழிவுநீரானது மழைநீர் வடிகால் வழியாக ஏரியில் விடப்படுவதாக குற்றச்சாட்டு எழுந்துள்ளது. 2014ல், பொதுப்பணித்துறை மூலம், தலா, 20 லட்சம் ரூபாய் மதிப்பில், இரண்டு கழிவுநீர் சுத்திகரிப்பு நிலையங்கள் அமைக்கப்பட்டுடன. அவை செயல்படாததால், ஏரியில் கழிவுநீர் கலக்கிறது.

மேற்கோள்கள்
-----------


1. ↑  Bureau, The Hindu (2023-10-12). "NGT committee to look into pollution in Ramakkal lake in Tamil Nadu" (in en-IN). *The Hindu*. பன்னாட்டுத் தர தொடர் எண்:0971-751X. .
2. ↑  "Ramakkal lake in TN polluted & emits foul smell, residents demand rejuvenation". .
3. ↑  "Ramakkal Lake needs funds to get a new lease of life". .
**தன்வீர் ஆசன்** (*Tanweer Hasan*) வங்காளதேச நாட்டைச் சேர்ந்த ஒரு கல்வியாளர் மற்றும் ஒரு தனியார் பல்கலைக்கழகத்தின் துணைவேந்தர் ஆவார்.

ஆரம்ப கால வாழ்க்கை
------------------

மிர்சாபூர் கேடட் கல்லூரியில் ஆசன் படித்தார். 1986 ஆம் ஆண்டு டாக்கா பல்கலைக்கழகத்தில் நிதியியல் துறையில் இளநிலை வணிகவியல் பட்டம் பெற்றார். 1989 ஆம் ஆண்டில் பெய்லர் பல்கலைக்கழகத்தில் முதுநிலை வணிக மேலாண்மை பட்டத்தை படித்து முடித்தார். ஆர்வர்டு பல்கலைக்கழகத்தில் தனது மேலாண்மை மேம்பாட்டுத் திட்டப் படிப்பை முடித்தார். 1993 ஆம் ஆண்டு ஊசுட்டன் பல்கலைக்கழகத்தில் தனது முனைவர் பட்டத்தை ஆசன் முடித்தார்.

தொழில்
------

ஆசன் உரூசுவெல்ட் பல்கலைக்கழகத்தில் கணக்கியல் மற்றும் நிதித்துறை பேராசிரியராக பணிபுரிந்தார். இங்குள்ள பல்கலைக்கழகத்தின் ராபின் வளாகத்தில் ஆசன் கற்பித்தல் பணியில் இருந்தார். மேலும் இங்கு பல்கலைக்கழகத்தின் இணைப் பேராசிரியர் நிலையில் பணிபுரிந்தார். நிதி மற்றும் மேம்பாட்டுக்கான நிறுவனத்தில் வருகை தரும் பேராசிரியராகவும் பணியில் இருந்தார்.

2021 ஆம் ஆண்டு பிப்ரவரி மாதம் 23 ஆம் தேதியன்று வங்காளதேசத்தில் ஒரு தனியார் பல்கலைக்கழகத்தின் துணைவேந்தராக ஆசன் நியமிக்கப்பட்டார். இவருக்கு நான்கு ஆண்டுகள் பதவிக்காலம் வழங்கப்பட்டது. அறங்காவலர் குழு மற்றும் புர்பானி குழுமத்தின் தலைவரான அப்துல் அய் சர்க்கர் நிதியுதவியுடன் பல்கலைக்கழகத்தின் புதிய பீடங்களுக்கு மடிக்கணினிகளை வழங்கினார். பல்கலைக்கழகத்தில் கிங் செசாங்கு நிறுவனத்தை நடத்துவதற்கான ஒப்பந்தத்தில் ஆசன் கையெழுத்திட்டார்.

மேற்கோள்கள்
-----------

1. ↑  "IUB vice chancellor Tanweer Hasan speaking virtually at a function". .
2. ↑  sun, daily. "Vice-Chancellor of Independent University, Bangladesh (IUB) Tanweer Hasan and Managing Director of LankaBangla Securities Limited (LBSL) Mohammed Nasir Uddin Chowdhury recently shake hands after signing a memorandum of understanding to start the first-ever digital financial trading lab at the university level in the country. | Daily Sun |" (in en). ..
3. 1 2  "Professor Tanweer Hasan joins IUB as the new vice-chancellor". 2021-02-22. .
4. 1 2 3 4  Desk, City (2021-02-23). "Prof Tanweer Hasan appointed IUB VC" (in en). .
5. ↑  "Prof Tanweer Hasan joins IUB as new vice-chancellor" (in en). .
6. ↑  "Roosevelt students from Northwest suburbs selected as prestigious business fellows" (in en-US). 2018-02-12. .
7. ↑  "Arlington Heights- The St. Viator/Sacred Heart of...". .
8. ↑  "Prof Tanweer Hasan joins IUB as VC". .
9. ↑  "Institute for Inclusive Finance and Development (InM)". .
10. ↑  "Prof Tanweer new IUB VC" (in en). .
11. ↑  "IUB faculty members get laptops" (in en). 2022-04-27. .
12. ↑  "IUB to host Korean King Sejong Instt" (in en). .
13. ↑  Sarker, Mosabber Hossain,Abdur Razzak. "Bangladesh engineers, physicians turn to other professions" (in en). .